Εύα Νάθενα

Η **Εύα Νάθενα** είναι Ελληνίδα σκηνογράφος, ενδυματολόγος και σκηνοθέτρια.

## Βιογραφία
Η Νάθενα ήρθε στην Αθήνα από την Κρήτη για να σπουδάσει ζωγραφική. Διδάχθηκε ζωγραφική από τον Χρόνη Μπότσογλου και σκηνοθεσία από τον Γιώργο Ζιάκα στην Ανωτάτη Σχολή Καλών Τεχνών. Μετά την αποφοίτησή της, αποφάσισε να ακολουθήσει καριέρα στο θέατρο, όπου έκτοτε εργάζεται ως σκηνογράφος και ενδυματολόγος.

Η Εύα Νάθενα είναι παντρεμένη με τον Κώστα Λαμπρόπουλο και το ζευγάρι έχει δύο παιδιά.

## Έργο
Ξεκίνησε ως βοηθός του Έλληνα σκηνογράφου Διονύσιου Φωτόπουλου.Στους τόπους εργασίας της περιλαμβάνονται το Εθνικό Θέατρο, το Κρατικό Θέατρο Βορείου Ελλάδος (ΚΘΒΕ) και το Θέατρο Παλλάς Αθηνών. Εφάρμοσε τις καινοτόμες ιδέες της για τα θεατρικά ενδύματα και τα σκηνικά και βραβεύτηκε επαναλημένα για το έργο της. Οι παραστάσεις στο αρχαίο θέατρο της Επιδαύρου, το οποίο επισκέπτεται συχνά από μικρή ηλικία, παίζει ιδιαίτερο ρόλο στο έργο της και είναι ένας τόπος που όπως λέει η είδια, την έχει διαμορφώσει και εξακολουθεί να την εμπνέει.

Η Εύα Νάθενα απέκτησε την πρώτη της σκηνοθετική εμπειρία στον κινηματογράφο το 2022 με την ταινία *[[Αντιγόνη (Σοφοκλή)|Αντιγόνη]]*, βασισμένη στο δράμα του Σοφοκλή. Γύρισε την ταινία αυτή στις φυλακές Αυλώνα σε πλαίσιο ενός εργαστηρίου που οργανώθηκε για 18-21 ετών παραβάτες στο σχολείο των φυλακών.

Στην ταινία της η *[[Φόνισσα (ταινία, 2023)|Φόνισσα]]*, βασισμένη στο βιβλίο του Αλέξανδρου Παπαδιαμάντη, όχι μόνο σκηνοθέτησε για πρώτη φορά ταινία μεγάλου μήκους, αλλά σχεδίασε και τα ρούχα και επέβλεψε την παραγωγή. Η ταινία αυτή έκανε πρεμιέρα στο 64ο Διεθνές Φεστιβάλ Κινηματογράφου Θεσσαλονίκης το φθινόπωρο του 2023, όπου έλαβε πολλά βραβεία και επαινέθηκε ως «εξαιρετικά γυρισμένη» μεταξύ άλλων από τον Αμερικανό σκηνοθέτη Ρόμπερτ  Έγκερς. Επείσεις η Εύα Νάθενα τιμήθηκε με το βραβείο καλύτερης σκηνοθεσίας για την ταινία *Φόνισσα* στο Διεθνές Φεστιβάλ Κινηματογράφου της Σαγκάης, ηταν δε υποψήφια για το Όσκαρ Καλύτερης Διεθνούς Ταινίας 2025 από την Ελλάδα, αλλά δεν προκρίθηκε από την Ακαδημία Κινηματογραφικών Τεχνών και Επιστημών.

Το 2025 υπέβαλε αίτηση για να γίνει μέλος της Αμερικανικής Ακαδημίας Όσκαρ και έγινε μία από τους 22 επαγγελματίες του κινηματογράφου που επιλέγουν κάθε χρόνο τις ταινίες που κερδίζουν ένα Όσκαρ.

Στην εφημερίδα Το Βήμα, η Εύα Νάθενα περιγράφεται από τη Μία Κόλλια ως «μία από τις σημαντικότερες ενδυματολόγους και σκηνογράφους της Ελλάδας». Η Κατερίνα Ταλιαδούρου έγραψε γι' αυτήν: «Η δουλειά της χαρακτηρίζεται από την ιδιαίτερη προσέγγισή της στη σκηνογραφία και την ενδυματολογία, καθώς καταφέρνει να συνδυάσει την παραδοσιακή τέχνη με σύγχρονα στοιχεία, δημιουργώντας μοναδικές οπτικές εμπειρίες για το κοινό. Αυτό που την κάνει να ξεχωρίζει είναι η ικανότητά της να μετατρέπει τα σκηνικά και τα κοστούμια σε ζωντανά κομμάτια της αφήγησης, ενισχύοντας την ατμόσφαιρα και τον συμβολισμό κάθε παραγωγής.»

## Βραβεία - Διακρίσεις

* 2003: Κρατικό Βραβείο Ενδυματολογίας (για τις *Θεατρίνες*)
* 2004: Κρατικό Βραβείο Ενδυματολογίας (για την ταινία *Νύφες*)
* 2006: Κρατικό Βραβείο Ενδυματολογίας (για την ταινία *Uranya*)
* 2023: Βραβείο της ΕΡΤ (για την ταινία *Φόνισσα*)
* 2023: Βραβείο του Ελληνικού Κέντρου Κινηματογράφου (για την ταινία *Φόνισσα*)
* 2023: Βραβείο Φίνος Φιλμ (για την ταινία *Φόνισσα*)
* 2024: Greek Top Women Award (από την eirinika.gr)

## Καλλιτεχνική παρουσία

### Κινηματογράφος

### Θέατρο

## Παραπομπές


## Εξωτερικοί σύνδεσμοι

*  στο IMDb

Κατηγορία:Έλληνες σκηνοθέτες
Κατηγορία:Έλληνες σκηνογράφοι
Κατηγορία:Έλληνες ενδυματολόγοι